જે બાળકોને રોજીંદા કામમાં ધક્કા માર્યા કરવા પડતા હોય તેવા બાળકોમાં ‘BEAT THE CLOCK’ (સમયને હરાવો)ની રમત ખુબ અસરકારક નીવડે છે. આ રમતમાં બાળક સાથે કોઈ એક કામ પૂરું કરવા માટે ચોક્કસ સમય ગાળો નક્કી કરી એનું ટાઇમર મુકી દેવું. જો બાળક એલાર્મ વાગે તે પહેલાં અથવા એલાર્મ વાગવાની સાથે કામ પૂરુ કરી દે તો એને એક પુરસ્કારનો પોઇન્ટ મળે અને અમુક પોઈન્ટ ભેગા થાય એટલે આગળથી નક્કી કર્યા પ્રમાણે પુરસ્કાર મળે.